Alustava lisätalousarvioesitys Nro 8 vuoden 2003 talousarvioon - Yleinen tulotaulukko - Tulo- ja menotaulukko pääluokittain - Pääluokka III - Komissio /* SEK/2003/1297 lopull. */





ALUSTAVA LISÄTALOUSARVIOESITYS NRO 8 VUODEN 2003 TALOUSARVIOON - YLEINEN TULOTAULUKKO - TULO- JA MENOTAULUKKO PÄÄLUOKITTAIN - Pääluokka III - Komissio (komission esittämä) Euroopan komissio ottaa huomioon: - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s. 1. ja esittää budjettivallan käyttäjälle alustavan lisätalousarvioesityksen nro 8 vuoden 2003 talousarvioon jäljempänä esitettyjen perustelujen mukaisesti. *** SISÄLLYSLUETTELO PERUSTELUT YHTEENVETOTAULUKKO RAHOITUSNÄKYMIEN OTSAKKEITTAIN YLEINEN TULOTAULUKKO Yleinen tulotaulukko toimitetaan erikseen. TULO- JA MENOTAULUKKO PÄÄLUOKITTAIN PÄÄLUOKKA III - KOMISSIO PERUSTELUT Laadittaessa vuoden 2004 alustavaa talousarvioesitystä (ATE) oletettiin, että palkat ja eläkkeet nousevat 2 prosenttia vuonna 2004 vuodesta 2003. Neuvostossa keskustellaan kuitenkin parhaillaan kahdesta tekijästä, jotka vaikuttavat huomattavasti vuoden 2004 talousarviotarpeisiin palkkojen osalta: * Eurostat on havainnut huomattavan eron verrattuna Ranskan hallituksen tilastoihin ranskalaisten virkamiesten peruspalkkojen kehityksestä. Komissio on näin ollen tehnyt 6. lokakuuta 2003 ehdotuksen neuvoston päätökseksi [2] tämän eron poistamiseksi korottamalla palkkoja yhdellä prosentilla vuoden 2002 heinäkuusta. Kyseisen päätöksen vaikutus vuoden 2004 talousarvioon lienee 32,7 miljoonaa euroa kaikkien toimielinten osalta. [2] KOM(2003) 580 * Tammikuussa 2004 toteutettavaa palkkojen mukautusta koskevat lopulliset laskelmat osoittavat 3,4 prosentin korotusta. Tämä on 1,4 prosenttia enemmän kuin vuoden 2004 ATE:ssa arvioitiin. Komission ehdotus [3] perustuu näihin uusiin tietoihin. Vuoden 2004 talousarvioon tarvitaan 44,2 miljoonaa euroa lisää kaikkien toimielinten osalta. [3] KOM(2003) 612 Vuoden 2004 talousarvioesityksen ensimmäisen parlamenttikäsittelyn jälkeen otsakkeessa 5 on 86,8 miljoonan euron liikkumavara, jota voidaan käyttää kyseisen määrärahatarpeen kattamiseksi. Liikkumavara pienenee noin 10 miljoonaan euroon. Komissio katsoo kuitenkin, että vuoden 2004 liikkumavaran olisi oltava suurempi laajentumisesta kenties aiheutuvien odottamattomien määrärahatarpeiden kattamiseksi tarvittaessa. Tämän vuoksi komissio ehdottaa vuoden 2003 talousarviota varten vielä jäljellä olevan liikkumavaran siirtämistä vuoden 2004 talousarvioon samanlaisella menojen aikaistamismenettelyllä kuin vuoden 2003 talousarvion laadinnassa käytettiin. Vuoden 2003 liikkumavara siirrettäisiin alustavalla lisätalousarvioesityksellä komission talousarvion budjettikohtaan, josta rahoitetaan vuokrat ja pitkäaikaisista vuokrasopimuksista maksettavat korvaukset. Komissio maksaisi vuoden 2004 ensimmäisten kuukausien vuokrat ja pitkäaikaisista vuokrasopimuksista maksettavat korvaukset (ennen 1. tammikuuta 2004 maksettavat vuokrat ja korvaukset) vuoden 2003 talousarviosta vuoden 2004 talousarvion sijasta. Vuokriin ja pitkäaikaisista vuokrasopimuksista maksettaviin korvauksiin vuoden 2004 talousarviossa varattuja määrärahoja voitaisiin toisessa käsittelyssä vähentää aikaistettujen menojen määrällä. Tämä lisäisi vuoden 2004 liikkumavaraa vuoden 2003 liikkumavaran verran (21,9 milj. euroa). Parlamentti voisi mukauttaa toisessa käsittelyssä palkkojen ja eläkkeiden määrää vuoden 2004 talousarviossa, jolloin otsakkeeseen 5 jäisi 25-30 miljoonan euron liikkumavara. Tämän liikkumavaran avulla selvittäisiin odottamattomista määrärahatarpeista, joita saattaa aiheutua laajentumisen kannalta ratkaisevana vuonna 2004. YHTEENVETOTAULUKKO RAHOITUSNÄKYMIEN OTSAKKEITTAIN >TAULUKON PAIKKA> TULO- JA MENOTAULUKKO PÄÄLUOKITTAIN PÄÄLUOKKA III - KOMISSIO MAKSUT Momentti A-2 0 0 - Vuokrat ja pitkäaikaisista vuokrasopimuksista maksettavat korvaukset Numerotiedot >TAULUKON PAIKKA> Huomautukset Määräraha on tarkoitettu kattamaan kiinteistöjen tai niiden osien sekä konferenssisalien, varastotilojen, autotallien ja pysäköintialueiden vuokrat ja pitkäaikaisista vuokrasopimuksista maksettavat korvaukset. Määräraha kattaa myös eräiden rakennusten vuokrat ja pitkäaikaisista vuokrasopimuksista maksettavat korvaukset vuoden 2004 ensimmäisellä vuosineljänneksellä/puolivuotiskaudella. Vuokrat ja korvaukset erääntyvät 1. tammikuuta 2004, ja ne on maksettava ennen 31. päivää joulukuuta 2003. Määräraha kattaa yhteisön alueella maksettavat kulut, poikkeuksena: -- yhteisen tutkimuskeskuksen yksiköt, joiden menot on otettu alaluokkaan B6, -- yhteisön ulkopuolella sijaitseva omaisuus, jonka menot on otettu osastoon A-6, -- sekä yhteisön alueella sijaitsevat toimistot, joiden menot on otettu lukuun A-4 2. Varainhoitoasetuksen 18 artiklan 1 kohdan e-j alakohdan mukaisesti käyttötarkoitukseensa sidottujen tulojen määräksi arvioidaan 1 300 000 euroa. Neuvostossa 27 päivänä helmikuuta 2002 kokoontuneiden jäsenvaltioiden hallitusten edustajien EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tekemän päätöksen mukaisten hallintomenojen rahoitusosuuksista saatavat tulot, jotka on otettu tulotaulukon alamomentille 6 1 1 2, voidaan ottaa lisämäärärahoiksi varainhoitoasetuksen 18 artiklan säännösten mukaisesti.